  Майя Бывальцева «Утём нюлэсэз» («Сохраним лес») ужрад улсын Удмуртиын кидысысь будэтэм ӝыны миллион кызъёсты но пужымъёсты мерттӥзы. Со сярысь улосвыл тӧролэн но кивалтэтлэн пресс-службазы ивортӥз. Сӥзьыл акция элькунысь вань ёросъёсын ортчиз Ужрадэ лесничествоосын ужасьёс, мер огазеяськонъёслэн азьветлӥсьёссы, нюлэс промышленностьысь предприятиос но нюлэсэз утён понна сюлмаськись вань мылкыд карисьёс пыриськизы. Писпуосты мерттэм сяна, акци улсын шутэтскон интыосты но ошмесъёсты умоятӥзы, жуг-жагез утялтӥзы. Кызьы вераз Удмуртиысь кивалтэтлэн тӧроез Ярослав Семёнов, та выллем акциос инкуазез утьыны дышетонын валтӥсь инты басьто. Нюлэс возёсэз азинтон улсын матысь куинь аръёслы пуктэм ужпум – бырем сикъёсты выльысь улӟытон, котькуд погыртэм писпу интые выльзэ мерттыны кулэ. Со «Экология» йӧскалык ӵектослэн одӥгез валтӥсь возьматэмез. Йӧскалык ӵектос улсын таяз арын Удмуртия 8,5 сюрс гектар нюлэсэз улӟытыны кулэ. Ми со ужпумез быдэстомы Ярослав Семёнов, Удмуртиысь кивалтэтлэн тӧроез «Сохраним лес» огъяросси сӥзьыл акци Нюлэс возёсъя федерал агентстволэн кичӧлтэмезъя арлы быдэ радъяське. Солэн ужпумез – калыклэсь саклыксэ сикъёсты улӟытон но будэтон пала кыскон Тодэ вайытом, туэ тулыс йӧскалык ӵектос улсын Удмуртиын 11 миллион 500 сюрс пала писпуос мерттӥзы. Нош куарусёнэ «Мертты нюлэс» программая Вотка ёросысь Романово гурт вӧзын кык гектар выль нюлэс кылдӥз.  Тегъёс: Мерлык Ижкар Удмуртия нюлэс инкуазь писпуос ЯрославСемёнов 100ар  